Moskva on vene linn ja kõik sissesõitnud peavad sellega arvestama, on veendunud venemaa pealinna administratsioon.    Moskva  linnavalitsus valmistub meelespea väljastamiseks neile isikutele, kellel on plaanis peatuda Moskvas pikemaks ajaks, kirjutab Eho Moskvõ.    Linnavalitsus muretseb väga selle pärast, et Moskvasse ümber asuvad isikud saaksid kiiremini moskvalasteks. Moskva Rahvusliku Poliitika Komitee esimehe Mihail Solomentsev'i sõnul on just eeltoodu tõttu vaja igati toetada tavaõiguse e.  "mittekirjutatud reeglite" juurutamist. Juurutamise all peavad Moskva linnavõimud silmas seega nende reeglite kodifitseerimist e. siis kirjaliku vormi teel õiguspöördesse viimist.    Nimetatud tavaõiguse normide näidetena tuuakse ära näiteks seda, et Moskvas ei ole tavaks (loe: lubatud) tappa lambaid majahoovides ega küpsetada šašlõkki elumaja rõdudel.    Ka on kohustatud linnaelanikud rääkima vene keeles ning avalikkuse ees mitte viibima oma rahvusrõivastes e. rahvariietes. Viimatinimetatud tabu  puudutab ilmselt kõiku mittevenelasi.    Solomentsev'i sõnul saavad peagi kõik eelnimetatud ning paljud teisedki "soovitused" märgitud ametlikult paberile ning Moskva linnavalitsuse poolt ellu viidud.    Lõpptulemusena peaks ametniku sõnul sündima "Moskvalase koodeks".    "... sõidab meile inimene. Ja tema kaasmaalased annavad talle raamatu - vaata, loe, mis on siin vastuvõetav, mis mitte", rõõmustas tulevikukujutlusest Solomentsev.    Linnavalitsuse plaanidesse  kuulub ka mittevene kultuuriosade elik etnikomponentide väljaviimine Moskva koolide programmidest. Võõrkeele õpetamine jäetaks vaid vabakoolide (mitte riiklike ega munitsipaalkoolide) pädevusse.    Solomentsev tunnistab, et üldiselt ei saa tõepoolest lugeda Moskvat just migrandisõbralikuks linnaks. Ta kinnitas, et linnavalitsusel on õnnestunud vähendada võõrtööliste kvoote kaks korda. Venemaa Rahandusministeeriumi uue plaani kohaselt migrantidele väljastatavate tasuliste töölubade osas  täiendavat koormist Moskvale ei tule.    Mis salata - ka kuritegudest Moskvas pannakse pooles ulatuses toime sissesõitnute poolt, lisas Moskva Rahvusliku Poliitika Komitee juht.    ...    BHR soovitab - asendage sõna Moskva sõnaga Tallinn või veelgi parem - sõnaga Eesti ja vaadake, kuidas ülaltoodu valgustub "poliitkorrektsuse" tähenduses. Ning kommenteerige - milliseid mõtteid see esile kutsub?